Slakter van Gaals United
– Tiden er inne, det er på tide å prestere, skriver Englands tidligere superspiss, Alan Shearer, i sin spalte i The Sun. Shearers kraftige utspill og spark bak til van Gaal er referert av The Telegraph. Alan Shearer (45), som ble toppcorer i engelske Premier League tre sesonger på rad fra 1994 til 1997. Han spilte for blant andre Newcastle og Blackburn. Shearer scoret 30 mål i 63 landskamper for England. Ingen tittelmaskin lenger: Les blogginnlegget til VGs Trond Johannessen forrige sesong– Det er hans jobb å sveise sammen et lag, og ett år bør være mer enn nok (for å klar det) i en klubb av Manchester Uniteds standard, mener Alan Shearer. Han påepeker at nederlenderen har bedt om tid til å få bitene på plass, for at unge spillere skal utvikles. Manchester United har imidlertid startet sesongen med syv poeng på fire kamper. Det mener åpenbart Shearer er alt for dårlig. Van Gaal «spiller» i tillegg, ifølge Shearer, en kjedelig type fotball. United har bare lagd tre mål i Premier League denne sesongen. – Det går an å slippe unna med det, hvis man oppnår resultater. Men om vi tar med resultatene fra slutten av forrige sesong, har van Gaal tre seiere, tre uavgjort og fire tap i løpet av sine ti siste kamper, skriver spaltist Alan Shearer. (Saken fortsetter under van Gaals utbrudd)Han mener nederlenderen rett og slett ikke har råd til å tape for Liverpool på hjemmebane kommende lørdag, og at hans forgjenger David Moyes ikke ville ha overlevd avgjørelsene van Gaal nå har tatt når det gjelder kjøp og salg. Alan Shearers utspill - i praksis slakt - av van Gaal kommer i kjølvannet av et lengre intervju med Uniteds tidligere keeperlegende Peter Schmeichel (51). Dansken er også langt fra fornøyd med det han ser fra sidelinjen. – Å bruke mye penger er ingen garanti for å lykkes. Det går ikke å kjøpe seg til suksess, sier Peter Schmeichel i intervjuet med The Mirror for tre uker siden. Manchester United har siden Louis van Gaal tok over som manager brukt over to milliarder kroner på spillerkjøp. Schmeichel spør om noen kan peke på én spiller i dagens lag som er fostret i klubben, spiller regelmessig for United og blir tatt ut til Englands landslag. Han svarer selv ved å hevde at det er «ingen». – Wayne Rooney er en nøkkelspiller. Når Rooney spiller, ser vi et annet United. Han gir alltid hundre prosent. Dessverre er det ikke alle som gjør det, sier Peter Schmeichel.
Manager Louis van Gaals «Nye United» får sviende kritikk av tidligere stjernespillere.